1 gewond toe rowers op bus met studente toeslaan | Netwerk24
Deur Hanti Otto 13 Mei 2019 20:34
'n Lid van die publiek is geskiet toe 'n bus vol Amerikaanse uitruilstudente Maandag beroof is toe hulle by 'n skool in Mamelodi, oos van Pretoria, aangekom het vir 'n uitreikprogram.
Lt.genl. Elias Mawela, Gautengse kommissaris van polisie, het in 'n verklaring gesê die 19 studente en twee professors is omstreeks 13:30 deur 'n bende van minstens vyf rowers by die Viva Foundation School in Mamelodi-Oos beroof.
Die aanvallers het 'n werknemer van die skool aangerand en die insittendes in die bus van skootrekenaars, fone, kameras en vliegtuigkaartjies beroof.
Volgens Mawela is 'n lid van die publiek deur 'n opslagkoeël getref toe die rowers lukraak losgebrand het toe hulle in 'n wit Toyota Quantum sonder nommerplate gevlug het.
Die beseerdes na 'n private hospitaal geneem.Robert Mearkle, woordvoerder van die Amerikaanse ambassade, het gesê hulle is bewus van die voorval en dat hul inligting is dat geen Amerikaners beseer is nie.